Anatomija kale – multidisciplinarno istraživanje jelšanske ulice
2025-04-29 19:00 - 21:00 (Europe/Zagreb) | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U Galeriji Modulor (Park Stara Trešnjevka 1) otvara se izložba Anatomija kale – multidisciplinarno istraživanje jelšanske ulice.
Izložba predstavlja rezultate opsežnog istraživačkog i umjetničkog rada koji se odvijao tijekom Jelsa Art Bienniala 2023., u organizaciji udruge Anatomija otoka – centar za istraživanje i razvoj i Jelsa Art Biennial. Kroz spoj znanstvenih disciplina i umjetničkih praksi, izložba propituje osjećaj mjesta i pripadnosti zajednici u kontekstu jedne kale – tradicionalne dalmatinske ulice – u mjestu Jelsa na otoku Hvaru.
Teme koje izložba obrađuje uključuju ulične baštine, tišine i zvukove otoka, simboličke praznine, kao i utjecaj turizma na prostorni razvoj i svakodnevni život otočana. Kroz izložbu posjetitelji imaju priliku upoznati povijest Jelse, priče njenih stanovnika, skrivene vrtove i osobne narative, te su pozvani na simboličko mapiranje vlastite ulice i njezinih značenja.
Istraživanje su proveli Marina Blagaić, Pavel Gulin Zrnić, Josipa Slaviček, Juraj Šantorić i Šime Vukman, integrirajući znanja iz etnologije, kulturne antropologije, arhitekture, urbanizma, geografije i filozofije.
Umjetničke interpretacije arhivskih materijala i razgovora sa stanovnicima osmislili su: Željko Beljan, Hugo Baranger, Andrej Beštak, Anja Leko, Folkestone Fringe (UK), Paula Pļavniece (LV), Luana Lojić, Rebecca Merlić i Anica Lora Nižić.
Izložbu organiziraju Anatomija otoka – centar za istraživanje i razvoj i Jelsa Art Biennial, u suorganizaciji s Institutom za etnologiju i folkloristiku, uz potporu Galerije Modulor Centra za kulturu Trešnjevka i Turističke zajednice Općine Jelsa.
Kustosice izložbe su Marina Blagaić i Josipa Slaviček.
Ulaz je slobodan, a izložba je otvorena radnim danom od 10 do 20 sati.

Izložba “Naplavine” Matka Vekića
2025-04-29 19:00 - 2025-05-25 18:00 | Galerija Kaptol, Radićeva 32, Radićeva 32, Zagreb, Grad Zagreb, 10000, Croatia (Local Name: Hrvatska)
Galerija Kaptol najavljuje otvorenje nove izložbe “Naplavine” jednog od najistaknutijih suvremenih hrvatskih umjetnika, Matka Vekića.
Izložba se otvara u utorak, 29. travnja 2025. u 19 sati na drugoj lokaciji galerije, u srcu grada, na adresi Radićeva 32, Zagreb.
“Naplavine” su metafora svega onoga što život, vrijeme i prirodni procesi nanose na obale našeg postojanja – od stvarnih predmeta koje voda i vrijeme oblikuju do slojevitih duhovnih i emocionalnih ostataka koji čine naš identitet. Vekićevi radovi na ovoj izložbi istovremeno su refleksija o nestalnosti materijalnog svijeta i tihi hommage otpornosti i transformaciji.
Pozivamo vas da nam se pridružite na otvorenju i zajedno s nama uronite u svijet “Naplavina”.
Izložba će biti otvorena do 16. svibnja, a ulaz je slobodan.

Susret s Mizgin Ronak (Aydin)
2025-04-30 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U suradnji s Hrvatskim P.E.N. centrom održat će se susret s kurdskom pjesnikinjom Mizgin Ronak (Aydin).
Rođena 1974. godine ova je kurdska pjesnikinja kao politička zatvorenica provela 30 godina u zatvoru. U Zagrebu se nalazi kao gošća jednomjesečne Rezidencije za pisce Hrvatskog P.E.N centra. O svom književnom djelu, kurdskom jeziku i kulturi, i životu otkako je u 17-oj godini uhapšena, razgovarat će s Tomicom Bajsićem, predsjednikom Hrvatskog PEN-a, koji će i pročitati njene pjesme u hrvatskom prijevodu.

GSK Kerempuh: PREDSJEDNICI&CA
2025-04-30 20:00 - 21:45, 2025-05-04 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Kodikamo Hrpa Đorđa Jandrića u Galeriji Flora
2025-05-01 20:00 - 2025-05-14 22:00 | HDLUDU, Šetalište kralja Zvonimira 32, Dubrovnik
Istaknuti hrvatski umjetnik Đorđe Jandrić već je niz godina prepoznatljiv po različitim manifestacijama svoje Hrpe, koja danas već predstavlja njegov svojevrsni heteronim. „Hrpe“, začete u devedesetim godinama, prvotno su bile realizirane nasipavanjem ili istresanjem materijala u poluamorfne stošce. Vrlo su se brzo transformirale, između ostalog, u dvodimenzionalne prostorne tlocrtne projekcije piramide ili stošca, najčešće kao grafitni crteži koji su predstavljali kvadrat u kojem su upisani krug i istokračan trokut. Jandrić ih radi skicozno i namjerno nesavršeno, a svevši hrpu na crtež uspostavlja eklatantan znak kojim svodi volumen na dvodimenzionalan iskaz.
Takvi crteži, točnije njih deset, čine polovicu izložbe u Galeriji Flora u Dubrovniku, dok drugu polovicu čini identičan broj crteža QR koda. Obje grupe crteža, formata 51 x 51 cm, Jandrić je prostoručno iscrtao grafitnom olovkom. Nulti crtež prve serije gusto je iscrtan crni kvadrat, te potom u pravilnom nizu slijedi niz ranije opisanih linearnih projekcija Hrpe. Inicijalna ideja je bila da se nacrta devet crteža Hrpa posvećenih prirodnim brojevima (od jedan do devet) s pridruženim (ne)brojem nulom kao simbolom početka i kraja. Prvi crtež je cjelovit format Hrpe kakve je Jandrić radio u nizu varijanti u zadnjih dvadesetak godina; drugi crtež dijeli format po visini i širini s brojem dva, dakle na četiri kvadrata od kojih su dva s projekcijom Hrpe, a dva su prazna; treći dijeli format na devet kvadrata, tri s Hrpom a šest praznih. Tom matematičkom logikom stiže se do posljednjeg, devetog formata koji se sastoji od osamdeset i jednog kvadrata od kojih je devet ispunjeno Hrpama, a sedamdeset i dva su prazna. Drugu seriju čine, također grafitni, crteži QR kodova, od kojih (premda se to ne vidi na prvi pogled) ni jedan nije isti. Možda bi bilo ovdje važno napomenuti da je Jandrić nakon srednje škole, između ostalog i stoga što su mu geometrija i matematika urođene, upisao arhitekturu, te sada, više no ikada ranije, ta svoja znanja obilato koristi u ovom svom novom umjetničkom eksperimentu. Boris Greiner zapaža da se ta serija… na prvi pogled doima šahovskom, jedino što se ne miču figure nego polja, te je autor odigrao gambit kojim dovodi u vezu geometrijski pravilnu i postojanu tlocrtnu konstrukciju hrpe (u kvadrat upisani trokut i krug) s također geometrijski pravilnom ali posve nepostojanom konstrukcijom QR (quick response) koda…
Kako smo u zadnje vrijeme navikli, kad vidimo QR kod, snimimo ga svojim nerazdvojnim smartphoneom te na zaslonu pogledamo što nam on kazuje. U ovom slučaju aplikacija će pokazati približno identične crteže prve serije samo što oni sada nisu u negativu (bijelo na crnom), već u kolorističkom spektru. Stvarnost postaje drugačijom jer je prekoračila prag vlastitog narativa i prepustila se volji tehnološki inovativnih računalnih programa koji predstavljaju Jandrića kao vrsnog kolorista. Možda je to i autorova pomalo sarkastična metafora – da živimo u svijetu koji ćemo u svoj njegovoj punoći (boja) sagledati jedino ako se služimo suvremenom tehnologijom, što i nije daleko od istine, a i da ono što radiš zapravo nije to što radiš, već je onako kako to zadani algoritam odredi, a to otkrivamo pomoću tehnološkog alata kojeg treba kupiti. Komparacija s 3D filmskim projekcijama nameće se sama od sebe, jer ako u Cinestaru ne uzmemo posebne naočale, bit će nam uskraćena punoća doživljaja. Ili neće? To još uvijek ovisi o tome kako smo kalibrirani. Linijom manjeg otpora, odnosno potpadanjem pod sve prisutniji utjecaj rastućeg konformizma, velika nas je većina ovisna o tehnologiji koja nas odvaja od vlastitog razmišljanja i dirigirano vodi k distopijskom svijetu koji iz dana u dan sve više postaje realnost. Analogni svijet pripada prošlosti, kao što su i prostoručno izvedeni Jandrićevi crteži anakroni. Ili nisu? Veći dio svog bavljenja skulpturom Jandrić teži njezinoj transcendentalnoj projekciji. Naravno, radi se o mentalnom procesu koji je u Jandrića podjednako uvjetovan umjetnošću i teorijom, odnosno fizikom i metafizikom, te se po svom konačnom (ne)obliku približava aristotelovskim i arhimedovskim razmišljanjima, kao i Einsteinovoj teoriji relativnosti. Takva duhovna nadopuna ne postoji u virtualnom svijetu kroz koje nas vode QR kodovi pošto oni samo proširuju najčešće nepotpunu, a često i netočnu informaciju uskraćujući objektivnu stvarnost u korist nepostojećeg – virtualnog. Jandrić ovim ciklusom propituje i diferencijaciju tih dvaju svjetova, ali nas nesmiljeno i suočava s činjenicom da uskoro na galerijskim zidovima nećemo gledati artefakte nego isključivo njihove virtualne inačice. Ipak, još nije sve otišlo k vragu. Jandrić crta prostoručno te nacrtani QR kodovi nisu savršeni, odnosno jednaki, što rezultira time da raspored, kakvoća i proporcionalnost boja virtualnih Hrpi nisu uvijek isti. Autor nam time govori da unatoč današnjoj nevjerojatnoj tehnološkoj ekspanziji konačni rezultat i dalje ovisi o ljudskoj ruci. Onoj koju je još Henri Focillon u svome eseju Pohvala ruci uzdignuo kao savršen alat koji kreativno prenosi umjetnikove misli i osjećaje. Serija QR kodova završava praznim bijelim kvadratom koji odgovara početnom crnom kvadratu prve serije, čime je krug zatvoren. Maljevičevo savršenstvo redukcionističke umjetničke misli i ruka umjetnika i danas su, unatoč računalnim algoritmima i sve češćoj uporabi umjetne inteligencije, ono što pokreće i uzdiže ljudski duh, samo ga treba znati pronaći i sačuvati u virtualnoj stvarnosti o čemu nam Jandrić govori ovom izložbom.
Mladen Lučić

english/ The heap, encoded

For many years now, renowned Croatian artist Đorđe Jandrić has been recognized for the various presentations of his Heap, which today has come his heteronym of sorts. Initiated in the 1990s, the Heaps were originally created by piling or dumping materials that formed semi-amorphous cones. Very soon, they evolved, among else, into two-dimensional spatial floor plan projections of a pyramid or cone, most often as graphite drawings depicting a square containing a circle and an equilateral triangle. Jandrić draws them loosely and deliberately imperfect, and by reducing a heap to a drawing, he establishes a distinctive symbol that translates volume into a two-dimensional expression.
Ten such drawings make up half of the exhibition at Flora Gallery in Dubrovnik, while the other half consists of ten drawings of a QR code. Both groups of drawings, sized 51 x 51 cm, were hand-drawn by Jandrić using graphite pencil. The first drawing of the first series is a densely shaded black square, followed by a regular sequence of the previously described linear projections of the Heap. The initial idea was to make nine Heap drawings dedicated to natural numbers (from one to nine), accompanied by the (non)number zero as a symbol of both beginning and end. The first drawing shows the complete Heap format that Jandrić has been creating in various versions over the past twenty years; the second drawing divides the format in height and width with number two, resulting in four squares – two feature the Heap and two are left blank. The third drawing divides the format into nine squares, with three featuring the Heap and six are left empty. This mathematical logic continues up to the ninth drawing, which consists of eighty-one squares – nine are filled with the Heap projections and seventy-two are left empty. The second series consists of graphite drawings of QR codes, none of which are identical (although it’s not immediately visible). It may be worth noting here that Jandrić, after high school — partly due to his innate talent for geometry and mathematics — enrolled in architecture studies. Now, more than ever before, he is extensively using that knowledge in this new art experiment. Boris Greiner notes that “the series resembles a chessboard at first glance, but it’s not the pieces that move, but the squares themselves. The artist has played a gambit, where he connected the geometrically precise and stable floor-plan construction of the Heap (a triangle and a circle within a square) with the equally geometric, yet entirely unstable structure of the QR (quick response) code…”
As we have grown accustomed to lately, when we see a QR code, we scan it with our inseparable smartphone and check the screen to see what it reveals. In this case, the app shows drawings almost identical to those in Jandrić’s first series – except now they are not in the negative (white on black), but rendered in a spectrum of color. Reality becomes different because it crosses the threshold of its own narrative, surrendering to the will of technologically innovative computer programs which present Jandrić as a masterful colorist. Maybe this is also the artist’s slightly sarcastic metaphor: that we live in a world we can only truly perceive in all its fullness (in color) through the use of contemporary technology – which isn’t far from the truth. And that what you create isn’t necessarily what you do, but rather what a predetermined algorithm decides it to be, which is something we uncover using a technological tool that must be purchased. The comparison with 3D film screenings imposes itself naturally here – if we don’t put on special glasses at the cinema, we will be deprived of the full experience. Or not? It depends on how we are calibrated. By following the path of least resistance, by succumbing to the ever-growing influence of rising conformism, the vast majority of us have become dependent on technology that distances us from independent thought and steers us toward a dystopian world that is, day by day, becoming an increasingly tangible reality. The analogue world belongs to the past, just as Jandrić’s hand-drawn sketches seem anachronistic. (Do they?) In his work with sculpture, Jandrić has for the most part strived to achieve its transcendental projection. Of course, this is a mental process in which Jandrić relies both on art and theory – i.e., on physics and metaphysics. It is a process that in its ultimate (non) form comes close to the Aristotelian and Archimedean thought, as well as Einstein’s theory of relativity. Such a spiritual dimension does not exists in the virtual world guided by QR codes, since they merely expand on information that is often incomplete, and often inaccurate, thus denying objective reality in favor of the non-existent – the virtual. With this series, Jandrić questions the differentiation between these two worlds, but he also boldly confronts us with the fact that soon gallery walls would no longer display physical artefacts, but only their virtual counterparts. Still, not everything is lost. Jandrić draws by hand, and the QR codes he creates are not perfect or identical, resulting in variations in the arrangement, quality and proportions of colors in the virtual Heaps. By doing so, the artist reminds us that, despite today’s astonishing technological expansion, the final result still ultimately depends on the human hand, the same hand that Henri Focillon, in his essay In Praise of the Hand, celebrated as the perfect tool for creatively conveying artists’ thoughts and emotions. Jandrić’s series of QR codes ends with an empty white square, which corresponds to the initial black square of the first series, thus completing the circle. Malevich’s ideal of reductionist artistic thought, along with an artistic hand, remain the true forces that drive and elevate the human spirit, even today, in the age of computer algorithms and the increasing use of artificial intelligence. It is up to us to recognize and preserve them in virtual reality, which is a message that Jandrić conveys in this exhibition.
Mladen Lučić

Teatar EXIT: VRATA DO
2025-05-03 20:00 - 21:10 | Teatar EXIT (Ilica 208)
Autorski tim:
Autor Teksta: Fabrice Roger-Lacan
Redatelj: Rajko Minković
Igraju: Jadranka Đokić i Živko Anočić

O predstavi:
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.
Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

Teatar EXIT: SAN IVANJSKE NOĆI
2025-05-06 12:30 - 14:15, 2025-05-07 11:00 - 12:45, 2025-05-08 20:00 - 21:45 | Teatar EXIT (Ilica 208)
Autorski tim:
Tekst: William Shakespeare
Prilagodba i režija: Rene Medvešek i Sara Stanić
Igraju: Nika Barišić, Vid Ćosić, Filip Lugarić, Ružica Maurus, Lara Nekić, Kristijan Petelin
Produkcija: Teatar EXIT, Gradsko kazalište Požega, Akademija dramske umjetnosti Zagreb

O predstavi:
Na Ivanjsku noć, najkraću i najčarobniju noć u godini, kada se, prema predaji, miješaju vilinski i ovaj naš ljudski svijet, mladi Atenjani Helena, Hermija, Demetrije, Lisandar te šarolika skupina obrtnika, ujedno i amaterskih glumaca, zaglave u šumi i budu izloženi spletkama, zabunama i hirovima vila i vilenjaka. Noć naposljetku završi sretno; razdvojeni zaljubljeni parovi budu spojeni kako i dolikuje/priliči, a ljudski i vilinski svjetovi budu razdvojeni, kako je svakako bolje za sve.
Definiranje i pitanje pouke djela ima neobičan i ne-lektirski odgovor i zato ulazimo u vlastito promišljanje i možda, vlastitu filozofiju. Naime, ne znamo koja je pouka djela. Dok kod ostalih klasičnih komada tog perioda gotovo odmah možemo odgovoriti da je pouka Ne kradi!, Ne ubij!, Ne budi arogantan, Bogatstvo nije najvažnije, itd. – ovdje stojimo pred humorom i veseljem teksta, ali bez konkretnog odgovora ima li taj tekst neki dublji, moralni oslonac, nešto što ga čini klasikom i s te filozofske strane. I time moramo zaključiti – ovaj tekst je vježba veselja. Veselja pisanja, veselja igranja, veselja gledanja, veselja ljubavnih drama i veselja života općenito. On od nas traži da se podsjetimo da su humor, jednostavnost, zabuna i romantika životne i kazališne teme ravnopravne osveti, patnji i nesreći. Ovaj tekst je remek-djelo jer nas veselo opominje: Ne uzimajte sebe ozbiljno!, “Ne budite zle nam volje, drugi puta bit će bolje” – a ta se lekcija možda ipak lakše, konkretnije i dugotrajnije prenosi putem lakoće i razigranosti, a ne drame, patnje i suza. I hvala piscu na toj genijalnosti.
Vježbanje veselja bilo je i glavna potka rada na ovoj predstavi Sna koja je nastala iz ispita glume na Akademiji dramske umjetnosti u Zagrebu pod mentorstvom Renea Medvešeka i Sare Stanić Blažević. Uz tek nekoliko rekvizita i jednostavna kostimografska rješenja tadašnji su studenti druge godine na praznoj pozornici bili prepušteni vlastitoj mašti i hrabrosti izvedbe. Iako je njih šestero preuzelo sve uloge ove složene komedije, njezini se zapleti i dalje lako prate, što dijelom zahvaljujemo Bardu (i vještim Sarinim škaricama, op. Renea Medvešeka), a dijelom talentu i sposobnosti preobrazbe mladih glumaca, koji su se od svog prvog uspješnog nastupa nadali nekoj prilici da se svome Snu vrate u profesionalnim uvjetima, što im je nekoliko godina kasnije ova neobična troprodukcija Teatra EXIT, Gradskog kazališta Požega i Akademije dramske umjetnosti i omogućila.
Za ovaj su uvod zapravo važne samo dvije riječi: mašta svih uključenih, glumaca i publike, i čarolija: čarolija igre, gledanja i naravno, posljednje, ali ne i najmanje važno, prve zaljubljenosti.

Otvorenje izložbe Klasje Habjan - „Priče u pločicama”
2025-05-06 18:00 - 2025-05-10 19:00
U utorak 6. svibnja 2025. s početkom u 18 sati, u Oris Kući arhitekture (Ulica kralja Držislava 3, Zagreb) otvara se izložba ilustratorice Klasje Habjan – „Priče u pločicama”.

Izložba „Priče u pločicama” Klasje Habjan istražuje potencijal ručno oslikanih pločica i osuvremenjene tradicije. Izložene su pločice nastale 2024. godine, tijekom rada na umjetničkoj rezidenciji u portugalskoj tvornici pločica Viúvi Lamego kao interpretacija 175. obljetnice rada tvornice. Izložbom ćemo obilježiti Nacionalni dan azulejosa (portugalskih umjetničkih pločica).
U središtu je motiv isprepletenih „Plesača” u raznim kompozicijama, bojama i stilizacijama, kao homage radnicima tvornice koji kroz generacije prenose i čuvaju znanja i vještine ručno izrađenih pločica. Kroz individualne pločice i kroz zidne panele, osim motiva plesača, Klasja istražuje razne motive flore i faune, kao i apstrakcije. Najočitija nadogradnja u smjeru mogućnosti implementacije oslikanih pločica u životni prostor serija je limitiranih i unikatnih stolova od drva i metala koje potpisuje dizajner Jakov Habjan. Stolovi su rezultat bratsko-sestrinske suradnje, stoga nazvani „Klasjakov” i predstavljaju početak suradnje u istraživanju medija pločica.
Klasja Habjan rođena je u Zagrebu i bavi se ilustracijom, grafičkim dizajnom i pisanjem. Godine 2016. diplomirala je Vizualne komunikacije na Studiju dizajna u Zagrebu. Zajedno sa Zitom Nakić otvorila je dizajnerski studio „klasja&zita” koji između ostalog potpisuje vizualni identitet za dokumentarni serijal „Moderna vremena” (nagrađen 2025. godine Velikom nagradom HDD-a).
Sklonost ilustriranju vlastitih priča (ili obrnuto, pisanju prema grafičkim predlošcima) obilježava Klasjine samostalne izložbe („Otapanje“ u Galeriji Kranjčar, Zagreb, 2022., „Napokon netko” u Galeriji Rigo, Novigrad, 2020., „Crtice“ u Galeriji Šira, 2019., Zagreb). Napisala je i ilustrirala knjige „Duh Bauhausa” (MSU, 2020.), i „Crtice” (Petikat, 2020.), „Polumrak.Odgođen svijet” (uz Marinu Milanović, HDD, 2024.) te je ilustrirala brojne slikovnice među kojima je višestruko nagrađivana slikovnica „Tminice” autora Igora Rajkija (Mala Zvona, 2023.) Na rezidenciji u Lisabonu u tvornici Viúva Lamego istraživala je ručno oslikane pločice, a na rezidenciji u „La Maison des Auteurs” u Angoulêmu započela je rad na novoj grafičkoj knjizi „Moja baka se zove kao čokolada.”
Iako se izražava raznim likovnim tehnikama, njen je rukopis najprepoznatljiviji u slobodnom crtanju tušem i kistom.

Pokrovitelj izložbe: Veleposlanstvo Portugala u RH

Teatar EXIT: REALISTI
2025-05-06 20:00 - 21:30 | Teatar EXIT (Ilica 208)
Autorski tim:

Tekst: Jure Karas
Režija: Matko Raguž
Igraju: Domagoj Ivanković, Nika Ivančić, Nikola Nedić, Rok Juričić i Fabijan Komljenović
O predstavi:

Svijet srlja u propast, a ljudi u šoping-centre.
Reality show postaje stvarniji od vijesti. Tražimo poslove tamo gdje ih nema, a samo su smrt i kredit neizbježni.
Nepodnošljiva lakoća površnosti dopušta nam misliti da možemo ostvarivati svoje snove bez imalo uloženog truda ili resursa bilo koje vrste.
Diskriminacija, predrasude, neprilagođenost, narušeni raznovrsni međuljudski odnosi.
Realisti nam kroz smijeh govore o kaotičnoj realnosti i apsurdnostima vremena u kojem živimo u maniri kabareta kroz parodiju i glazbene komentare.

GSK Kerempuh: UBOJSTVO U ORIENT EXPRESSU
2025-05-06 20:00 - 21:35, 2025-05-07 20:00 - 21:35, 2025-05-08 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

Veza Fernández: Alalazo
2025-05-07 19:00 - 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
U sklopu programa “Kritička dramaturgija: izvan kontrole” i “Glasno pitanje – Tjelesno vokalni laboratorij”održat će se izvedba “Alalazo” plesne i glasovne umjetnice Veze Fernández.

Alalazo, od grčkog ἀλαλά (klicati), moćan je uzvik jednoga glasa, ali i istodobni uzvik mnoštva glasova. Oni se zajedno upuštaju u borbu, plaču, kliču, pružaju otpor te tako stvaraju jecaj ushićenja. Alalazo je glas koji se besramno probija na površinu ne bi li nadjačao sve predrasude i procese koji su ga nastojali utišati tijekom povijesti. To je glas koji poziva zazivanjem. Ženski* glas čiji se osjetljivi rubovi istražuju nadmašujućom silom.
U ovom radu, Veza Fernández ulazi u visceralni dijalog s elektroničkim čarobnim krajolikom skladateljice i producentice Rane Farahani (aka Fauna). Izbacuje tjelesni glas koji odzvanja prostorom i kulminira kada ono čega se dotakne zatreperi iznutra.

otvorenje izložbe Milijane Babić: Pozdrav s Kostabele
2025-05-07 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
“Izložba u Pogonu Jedinstvo drugo je predstavljanje projekta “Pozdrav s Kostabele”, modificirana prema galerijskom prostoru. Odvija se nakon riječke premijere u Galeriji O.K. koja je objedinila svih pet akcija održanih na morskoj i obalnoj stani Kostabele. Na zagrebačkoj izložbi istaknuta su četiri rada koja fotografijom, video i zvukom prenose situaciju s terena. Njihova dokumentacija umetnuta je u dijelom interaktivan postav s rekvizitima i alatkama upotrijebljenim u pojedinim akcijama. Postav tako sugerira ograničenja kretanja koja nastaju uslijed privatizacije prostora. Tijelo u prekoračenju prostornih barijera i pokušaju slobodnog prolaza u prvom je planu, u relaciji s okolišem i drugim izvođačima, građankama i građanima Rijeke. Osobni se ludizam povezuje s kolektivnim i uvodi u imaginaciju drugačije stvarnosti. Performativne izvedbe kombiniraju vizualne i fizičke geste, akcionističku korpografiju koja je mahom neverbalna, ali rječita. Baziraju se na dostupnim sredstvima kojima svatko može baratati, a kojima je izvorna funkcija izmijenjena, stavljajući stvarnost u službu mašte, nasuprot uobičajenoj praksi gdje mašta služi stvarnosnom poretku. Kroz principe igre, ironije i subverzivne mimikrije umjetnost se javlja kao spona zajednice, pokretačica štrajkačkog moda u odnosu na prešutni konsenzus političke i ekonomske moći.”
Iz kustoskog teksta Ksenije Orelj

Draga mama – likovna radionica povodom Majčinog dana
2025-05-08 17:00 - 18:30 | ZAGREB
U povodu Majčinog dana, pozivamo vas na posebnu radionicu ispunjenu bojama, uspomenama i toplinom. Polaznici će oslikavati kompoziciju simbola koji ih podsjećaju na njihovu mamu – ili osobu koju osjećaju kao majčinsku figuru u svom životu.
To može biti omiljena biljka, miris kolača, stari šešir, glazba, smijeh… Svaki detalj prenosi emociju. I sam raspored i veličina motiva na platnu bit će simbolični – jer ono što osjećamo snažno, bit će i vizualno istaknuto. Dođite sjećanjima i ljubavlju oslikati priču – priču o dragoj mami.
Tehnika: akrilne boje na platnu formata A4
Datum: četvrtak, 8. svibnja
Prijave do: srijede, 7. svibnja do 12 sati
Radionice se održavaju u galeriji Hrvatskog školskog muzeja “Školica za 5”, Hebrangova 5, Zagreb. Prijave na email: idumbovic@hsmuzej.hr ili tel: 01 48 55 716.

Održiva Ura: ESG u fokusu - Powered by Erste
2025-05-08 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 8. svibnja u 17:30 sati u Uraniji – prostoru kreacije, održat će se novo predavanje iz ciklusa Održiva Ura: ESG u fokusu – Powered by Erste, posvećeno primjeni principa održivosti u filmskoj industriji.
Program okuplja istaknute stručnjake iz područja produkcije i festivala, koji će kroz dijalog analizirati kako se ESG okviri (Environmental, Social, Governance) operacionaliziraju u filmskoj industriji i širem kreativnom sektoru. Riječ je o tematski i strukturno zahtjevnom području koje povezuje ekologiju, društvenu odgovornost, institucionalno upravljanje i umjetničku proizvodnju.
Sudjeluju:

Morana Ikić Komljenović, međunarodno priznata producentica, članica radne skupine za održivost pri Eurimagesu i predavačica na ADU, specijalizirana za održivu produkciju, europske koprodukcije i strateške modele edukacije.
Nerma Mehadžić, producentica s višegodišnjim iskustvom u vođenju reklamnih produkcija, fokusirana na izazove ESG primjene u brzim, komercijalnim produkcijskim procesima.
Sanja Borčić, glavna producentica Cinehill festivala, s preko dva desetljeća iskustva u festivalskom menadžmentu i međunarodnim kulturnim suradnjama.

Kritički pogled na ESG unutar filmske infrastrukture
U fokusu događanja su pitanja operativne održivosti:

Na koji se način ESG protokoli implementiraju u produkcijske modele neovisnog filma i reklamne industrije?
Što znači organizirati festival koji integrira održivost ne samo kao temu, već kao načelo?
Može li ESG postati više od regulatorne nužnosti – i postati novi standard profesionalnog integriteta?

Sudionici će predstaviti konkretne primjere implementacije međunarodnih alata i standarda kao što su ALBERT certifikat, Green Film protokol, uključivanje ESG metodologije u kurikulum i smjernice za održivu organizaciju kulturnih događanja.
ESG u audiovizualnoj industriji: između stvarnosti i regulative
U kontekstu EU taksonomije, rastućih ekoloških zahtjeva i sve strožih kriterija financiranja kulturnih projekata iz javnih i europskih izvora, ESG pristup u audiovizualnoj industriji više nije pitanje izbora – već nužnost. No primjena tih načela u sektoru poznatom po fragmentaciji, autonomiji i kompleksnim koprodukcijskim strukturama traži multidisciplinarni pristup, jasan institucionalni okvir i jačanje sektorske svijesti.
Ovo predavanje otvara točno ta pitanja – bez pojednostavljivanja, izravno i stručno. Program predstavlja rijetku priliku za dublju analizu, razmjenu i mapiranje stvarnih mogućnosti transformacije filmske industrije „iznutra“.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.

ASAP TALKS #18 | PLAN FIRME KAO PLAN GRADA - O skaliranju, odgovornosti i organizacionoj arhitekturi
2025-05-08 18:00 | Nova Iskra Workspace, Cara Uroša 18, Belgrade, 11000, Serbia
08.05.2025. | 18:00 | Cara Uroša 18, Nova Iskra Dorćol, Beograd
ASAP TALKS #18 | PLAN FIRME KAO PLAN GRADA – O skaliranju, odgovornosti i organizacionoj arhitekturi

Verujemo da nije potrebno posebno najavljivati i oglašavati događaj na kojem će govoriti Marko Dabrović, partner u zagrebačkom arhitektonskom studiju 3LHD.
3LHD je nedavno proslavila 30 godina svog postojanja, što je u geopolitičkom prostoru u kojem postoje poltičke zajednice/ države koje imaju kraću istoriju postojanja pravi kuriozitete.
Ne želimo ovom najavom da pružimo više uvida u teme kroz koje će vas Marko Dabrović provesti.
Preporučujemo vam da se prijavite za prisustvo putem linka
https://forms.gle/oFnbd2SchqbgFagG6

NMG@PRAKTIKA_Lara Ana Kulenović
2025-05-08 20:00 - 2025-05-15 22:00 | Dom mladih Split, Ulica Slobode 28, Split, -, 21000, Croatia (Local Name: Hrvatska)
NMG@PRAKTIKA_Lara Ana Kulenović – Trava je prije bila zelenija
Galerija Kluba KockaDom mladih Split

/ / / / / / Otvorenje: četvrtak 8. svibnja 2025. u 20:00 / / / / / /

Radno vrijeme: pon – čet | 17:00 – 20:00

– – – – – – – – – – – – – – – – – – – – – – – – – – – – – – – – – – – – – – – –

Rad Lare Ane Kulenović temelji se na preciznoj i ponavljajućoj gesti oblikovanja – pokušaju da se travnjak prenese u galerijski prostor kroz njegovu stiliziranu verziju. Umjetnica koristi travu iz vrta svoje bake, koju pažljivo sakuplja zajedno sa zemljom, kukcima i drugim nečistoćama, zatim melje i od dobivenog materijala oblikuje nove forme – idealizirane prikaze travki. U tom procesu ništa nije izostavljeno; sav sadržaj postaje dio novog materijala, što je ključno za koncept rada. Te rekonstruirane travke znatno su uvećane i smještene pojedinačno na prozirne ploče od pleksiglasa, tvoreći estetski organizirani raster, nalik površini travnjaka.Ovim postupkom, prirodni materijal prolazi kroz dvostruku transformaciju – najprije postaje sirovina, a zatim simbol. Trava, kao živi organizam, biva izdvojena iz svog prirodnog konteksta, lišena tla, korijena i funkcije koju je imala kao dio ekosustava. Time gubi svoju organsku spontanost i postaje pažljivo oblikovan objekt. Pretvorena je u znak – fragment sjećanja, nositelj značenja, ali i predmet estetizacije i kontrole. Izložena pojedinačno na prozirnim pločama, postaje distancirana od izvorne cjeline kojoj je pripadala. Ta izoliranost nije samo fizička, već i simbolička – označava prekid, odsutnost, nostalgiju.

U galerijskom prostoru, stilizirane travke više ne čine travnjak u doslovnom smislu, već ga interpretiraju – kao vizualnu ideju, kao sjećanje. Raspoređene u rasteru, one oblikuju površinu koja je istovremeno poznata i strana, bliska i neuhvatljiva. Taj prikaz je krhak, izvan prirodnog ritma u kojem trava raste, vene i obnavlja se. Umjesto toga, gledamo njezinu sačuvanu, gotovo zamrznutu verziju. Na taj način, rad evocira osjećaj nostalgije – prema prirodi koja je izgubljena ili udaljena, prema vremenu koje je prošlo, prema prostoru koji više ne postoji na isti način. Za umjetnicu, trava postaje simbol prošlog – sredstvo za prizivanje osobnih uspomena i emocionalnih pejzaža. Iako je njena boja izblijedjela, ona ostaje prisutna u sjećanju – kao slika, kao dojam, kao granica između onoga što je bilo i onoga što još uvijek osjećamo.

Struktura instalacije dodatno pojačava ove ideje. Svaka ploča nosi pažljivo komponirane travke koje, zahvaljujući transparentnosti pleksiglasa, djeluju gotovo lebdeće, oslobođene gravitacije i tla. Korišteni materijali – prirodna trava i umjetni, gladak pleksiglas – pažljivo su odabrani kako bi podržali temeljne ideje rada. S jedne strane, tu je organski, propadljivi materijal, a s druge – hladna, postojana površina. U tom kontrastu otvara se prostor za razmišljanje o granici između prirodnog i umjetnog, živog i zadržanog, prolaznog i sačuvanog.

Upravo u toj napetosti – između želje da se nešto sačuva i svijesti da je to nemoguće u izvornom obliku – nalazi se srž rada. Umjetnica se vraća mjestima iz djetinjstva – vrtovima, šumi, kući – ali prepoznaje i ograničenja današnjeg trenutka: vremenska, financijska, emocionalna. Time se ne pokušava rekreirati nekadašnja stvarnost, već osvijestiti da je rekonstrukcija uvijek izmjena, interpretacija, pokušaj da se kroz materijale, odnosno formu, dosegne iskustvo koje više ne postoji u izvornom obliku. Na taj način, Lara Ana Kulenović otvara prostor za kontemplaciju ne samo o prirodi, već i o načinu na koji je pamtimo, rekonstruiramo i pokušavamo učiniti dijelom svoje sadašnjosti.

Jelena Šimundić Bendić

– – – – – – – – – – – – – – – – – – – – – – – – – – – – – – – – – – – – – – – –

O AUTORICI
Lara Ana Kulenović (2000., Zagreb) magistrirala je na Akademiji likovnih umjetnosti u Zagrebu, na Odsjeku za animirani film i nove medije, pod mentorstvom profesorice Nicole Hewitt. U svom radu istražuje emocije kroz fizičke manifestacije u objektima, instalacijama, videu i fotografiji. Materijali koje koristi usko su povezani s konceptom djela. Bavi se temama kolektivnog pamćenja svoje generacije, nastojeći potaknuti dijalog s publikom. Izlagala je na brojnim skupnim izložbama u Hrvatskoj te samostalno 2025. godine u Galeriji Karas.
– – – – – – – – – – – – – – – – – – – – – – – – – – – – – – – – – – – – – – – –IMPRESSUM

KUSTOSICA / Jelena Šimundić Bendić
KUSTOSI PROGRAMA NMG / Natasha Kadin, Vedran Perkov, Jelena Šimundić Bendić
PRIJEVOD / Katarina Duplančić Dugopoljac
DOKUMENTACIJA / Glorija Lizde
POSTAV / Lara Ana Kulenović, Jelena Šimundić Bendić
DONATORI / Ministarstvo kulture i medija RH, Grad Split
MAVENU PODRŽAVA / Zaklada Kultura nova
ZAHVALE / KUM, MKC, PDM
DIZAJN / Nikola Križanac
TISAK / Kopiring

Studio EXIT: SJAJNE STVARI
2025-05-08 21:00 - 22:00 | Studio EXIT, Gundulićeva 37/1, Zagreb, 10000
Autorski tim:

Tekst: Duncan Macmillan u koautorstvu s Jonnyem Donahoeom
Režija: Matko Raguž
Igra: Filip Križan
Glazba: Matija Antolić

O predstavi:

„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.

GSK Kerempuh: GRUNTOVČANI
2025-05-09 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

Studio EXIT: MALA ČUDA
2025-05-09 21:00 - 22:00 | Studio EXIT, Gundulićeva 37/1, Zagreb, 10000
Autorski tim:

Tekst i režija: Sanja Milardović
Izvodi: Sanja Milardović
Asistentica režije: Nadia Cvitanović
Dramaturginja: Beatrica Kurbel
Koprodukcija: Teatar EXIT i TeatruM

O predstavi:
Mala čuda je tragikomična monodrama glumice Sanje Milardović koja se ovim naslovom publici predstavlja kao autorica teksta, redateljica i glumica. Riječ je o predstavi vrlo slojevitog narativa koji fragmentirano prati sadašnjost i prošlost spisateljice Ane, u kombinaciji s nadrealnom i apsurdnom pričom izgrađenom oko Flore, glavnog lika njezinog romana.
Dakle, ovo je priča o ženi u tridesetima. Nazovimo je Ana.
Ana je nenadano i naglo izgubila blisku osobu, a potom se svojim izborom potpuno izolirala od vanjskog svijeta i fokusirala na proces pisanja kako bi preživjela. Ana je uvijek puno osjećala i borila se (ponekad i za dvoje), no od tog trenutka kada je njezin dotadašnji život prekinut, preostalo je samo jedno – naći način za nošenje s nametnutom stvarnošću i disfunkcionalnim svijetom koji je okružuje. Njezin oporavak postepeno se pretvara u nepredvidljivo i bizarno putovanje pri kojemu će, pišući o Flori, neizmjerno mnogo naučiti o sebi.
U jednosatnom putovanju na relaciji unajmljenog stana u koji je Ana uselila tražeći mir, i Florinog svijeta koji počiva na apsurdnim zakonitostima i diskutabilnim izborima, publika ima priliku otkriti je l’ teže biti čovjek ili kit, od kakvih čuda je sazdana svakodnevica sviju nas, što su ideje koje dobivamo i gubimo svakim danom te kako nam one doslovno mogu spasiti život.
Projekt Mala čuda nastavak je platforme mladih autora umjetničke organizacije TeatruM i nastavak produkcije autorskih projekata tvz. ženskih priča i ženskih autorica.

ZAGREB: OSLOBOĐENJE
2025-05-10 17:00 - 2025-05-12 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Uz paljenje kresova na Savskom nasipu, povodom obljetnice oslobođenja Zagreba, u Velikoj dvorani Jedinstva održava se izložbeni program.

Povodom obilježavanja 80 godina pobjede nad fašizmom u Zagrebu, otvara se izložba koja vraća fokus na nepokoreni grad i trenutke kada su borba i otpornost donijeli slobodu.
Kroz fotografije, film, dokumente i svjedočanstva ova izložba tematizira širi povijesni kontekst oslobođenja i atmosferu koja je uslijedila u gradu nakon ulaska partizanki i partizana.
Otvorenja su predviđena za 8. svibnja u 19:30 u SKC Zagreb, a u Pogonu Jedinstvo na dan Trnjanskih kresova u subotu, 10. svibnja u 17 sati.
Ulaz je slobodan.

GSK Kerempuh: TRAŽI SE NOVI SUPRUG
2025-05-10 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

Razgovor o slikovnici Sanje Lovrenčić "Marija u gradovima"
2025-05-13 18:00 - 19:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će se razgovor o slikovnici „Marija u gradovima“ autorice Sanje Lovrenčić u sklopu projekta „Riječ je slika je riječ“, popraćeno izložbom ilustracija Dominika Vukovića.
U suradnji s nakladničkom kućom „Mala Zvona“ predstavljamo novi projekt pod nazivom „Riječ je slika je riječ“ koji će uključivati osam događanja. Program je osmišljen tako da povezuje dva umjetnička područja, književno i likovno, koja se preklapaju u fenomenu ilustrirane knjige.
Prvo događanje uključuje razgovor o slikovnici „Marija u gradovima“ (Mala zvona, 2021.) autorice Sanje Lovrenčić i donosi prikaz života velike zagrebačke fotografkinje Marije Braut. Događanje će biti popraćeno izložbom ilustracija Dominika Vukovića izrađenih za slikovnicu, a razgovor s autorima vodit će moderatorica Marija Skočibušić.

OTVORENJE IZLOŽBE: NOV.032 - Predstavljanje projekta pješačkog mosta u Trogiru
2025-05-13 18:00 - 2025-05-17 13:00
U utorak, 13. svibnja 2025. u 18 sati, u Oris Kući arhitekture (Ulica kralja Držislava 3) pridružite nam se na otvorenju izložbe NOV.032 i predstavljanju projekta pješačkog mosta u Trogiru, arhitektonskog ureda Prostorne taktike.
“Izložba je rezultat suradnje vizualnog umjetnika Darka Škrobonje i arhitekata Luke Cvitana i Antonije Cvitan Vuletić iz arhitektonskog ureda Prostorne taktike. Naziv izložbe proizvoljna je oznaka novoizgrađenog pješačkog mosta preko Foše u Trogiru čiji su projektanti upravo Cvitan Vuletić i Cvitan, a referira se na sustav brodogradilišnih proizvodnih oznaka novogradnji. Za oblikovanje ovog mosta osvojili su Medalju za doprinos kulturi građenja na 9. Danima arhitekata u organizaciji Hrvatske komore arhitekata i Udruženja hrvatskih arhitekata.
Izložba je zamišljena kao interdisciplinarni umjetnički projekt u sklopu kojeg Škrobonja, među ostalim, odabrane snimke procesa izrade i postavljanja mosta te onoga što je uslijedilo nakon, transformira u video instalacije koje nadilaze puku vizualnu dokumentaciju te uz pozadinski zvučni zapis zvukova oživljenog javnog prostora utjelovljuju refleksije o značaju i dosezima ove građevine. Kao simbol, most je oduvijek podrazumijevao mnogo više od same strukture – mjesto susreta, sponu između gradova, kultura, religija, ukras lokaliteta itd., a kako autori navode ova izložba predstavlja „intimni portret skulpture koja to nikad nije trebala biti.“
Ivana Vukušić
Izložba je uvod u predavanje najavljeno za 19. svibnja, također u Oris Kući arhitekture, u sklopu programa Večeri u Orisu, na kojem će kroz razgovor s moderatorima Alešom, Boštjanom i Peterom Gabrijelčičem biti prezentiran cjelokupan projekt izrade mosta.
O projektu:
Na mjestu ne tako starog drvenog mosta, u kontaktnoj zoni grada Trogira, upisanog na listu svjetske baštine UNESCO-a, izgrađen je novi čelični pješački most koji nadilazi ulogu utilitarne konstrukcije za prelaženje morskog kanala te postaje društveni punkt i mjesto koje nije agresivna intervencija u prostoru, a istovremeno posjeduje jasan karakter i identitet, jasno se referirajući na veliku brodograditeljsku tradiciju i duh mjesta na kojem se nalazi.
Oslanjajući se na lokalni know-how, most je projektiran i izrađen kao klasično brodsko dvodno u obližnjem brodogradilištu iz jednog komada te u jednom danu transportiran teglenicom i postavljen na pripremljene upornjake na lokaciju u Foši.
Izložbu možete pogledati do 17. svibnja, radnim danom od 9 do 17 sati, subota od 10 do 13 sati.

OTVORENJE IZLOŽBE MENČE SPIROVSKA - vizualne fascinacije Zagrebom
2025-05-13 19:00 - 2025-06-03 21:00 | Kulturno informativni centar Republike Sjeverne Makedonije u Zagrebu, Hebrangova 4, Zagreb, 10000, Croatia (Local Name: Hrvatska)
U suradnji s Kulturno informativni centar Republike Sjeverne Makedonije u Zagrebu, 13. svibnja 2025. u 19 sati otvara se izložba jedne od najznačajnijih makedonskih grafičkih umjetnica: MENČE SPIROVSKA – vizualne fascinacije Zagrebom, koja prezentira radove nastale u Zagrebu 1950-ih i gotovo nepoznate široj hrvatskoj javnosti, a koji se čuvaju u fundusu Muzeja za umjetnost i obrt.

Središnje mjesto izložbe zauzima njezin do sada jedini poznati i neizlagani rad s područja grafičkog dizajna “Idejno rješenje reklamnog turističkog prospekta Zagreb“ koji će sada prvi put biti izložen u cijelosti.

Izložba je realizirana kao zajednički projekt Muzeja za umjetnost i obrt i Kulturno-informativnog centra Republike Sjeverne Makedonije povodom obljetnice 145 godina MUO-a.

Autorice i kustosice izložbe su dr. sc. Antonia Došen, viša kustosica, Voditeljica Zbirke grafike i Zbirke tiskarstva i knjigoveštva i dr. sc. Koraljka Vlajo, muzejska savjetnica, Voditeljica zbirki grafičkog i produkt dizajna MUO.

Pročitajte više: https://www.muo.hr/blog/2025/05/09/izlozba-mence-spirovska/

GKS Kerempuh: OŽALOŠĆENA PORODICA
2025-05-13 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Branislav Nušić
Redatelj: Ivan Plazibat
Jedan od najvećih srpskih komediografa Branislav Nušić u „Ožalošćenoj porodici“ vrlo precizno raslojava nezaustavljivu pohlepu okupljenih oko smrti bogatog (bližeg ili daljeg) rođaka, a prividno žaljenje za pokojnikom ubrzo se raskrinkava kao paravan za bespoštednu borbu za njegovo nasljeđe.
Lakoća u proizvodnji laži unutar Nušićeve porodice s ciljem akumuliranja još imovine, moći i statusa, funkcionira kao nezaustavljivi motor koji svakim novim okretajem sve više ogoljava uglađeni zvjerinjak.
Nušićeva oštrica kojom zasijeca u duboke slojeve društvenog tkiva ne gubi na svojoj britkosti te uvijek iznova dokazuje njegovu sposobnost vještog mapiranja ljudskih patologija koje nadrastaju kako prostorne tako i vremenske okvire.
Sve dok svjedočimo brojnim skakanjima za vrat, kao i zabijenim noževima u leđa, Nušića možemo shvaćati dijagnostičarem s nepovoljnom dijagnozom – stanje je ostalo nepromijenjeno.
Dramaturginja: Nikolina Rafaj
Scenografkinja: Paola Lugarić
Kostimografkinja: Petra Pavičić
Suradnik za scenski pokret: Damir Klemenić
Skladateljica: Tamara Obrovac
Suradnik za scenski govor: dr. Dejan Sredojević
Oblikovateljica svjetla: Vesna Kolarec
Fotografkinja: Jelena Janković
Inspicijentica: Ena Subotić

Skladbe:
Balkanski narodnjak, Zora očajnika i Kraj,
snimljene u suradnji s glazbenicima: Mirsad Dalipi – udaraljke, bubnjevi, Antonio Vrbički – harmonika, Jurica Rukljić – tuba
Tonski snimatelj: Mario Rašić (Unison studio)

Igraju:
Agaton Arsić – Hrvoje Kečkeš
Tanasije Purić – Marko Makovičić
Proka Purić – Matija Šakoronja
Trifun Spasić – Luka Petrušić
Mića Stanimirović – Filip Detelić
Dr Petrović – Vilim Matula
Simka – Branka Trlin
Vida – Linda Begonja
Gina – Mia Anočić – Valentić / Mirela Videk Hranjec
Sarka – Anita Matić Delić
Danica – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646
